Martin Schulz

Martin Schulz (g. 1955 m. gruodžio 20 d., Hehlrate, Vokietijoje) – Vokietijos politikas, Europos Parlamento pirmininkas, SPD partijos lyderis.

Politinę karjerą pradėjo būdamas 19-os, kai tapo Vokietijos socialdemokratų partijos nariu. Sulaukęs 31-erių, išrinktas Viurseleno meru – jauniausiu šias pareigas užėmusiu politiku Šiaurės Reino-Vestfalijos žemėje. Šį darbą M. Schulz dirbo 11 metų.

Į Europos Parlamentą politikas išrinktas 1994 m., dirbo Žmogaus teisių ir Piliečių laisvių komitetuose, vėliau užėmė vadovaujančius postus Socialistų frakcijoje: 2002–2004 m. buvo jos pirmuoju vicepirmininku, 2004–2009 m. – pirmininku. Nuo 2009 m. vadovauja Europos Parlamento socialistų ir demokratų pažangiojo aljanso (S&D) frakcijai.

2012 m. sausio 17 d. išrinktas Europos Parlamento pirmininku (2,5 metų kadencijai), o 2014 m. liepos 1 d. perrinktas į šį postą. Tai pirmas kartas Europos Parlamento istorijoje, kai pirmininkas perrenkamas antrai kadencijaihttps://euobserver.com/news/124824 .

2017 m. kovo 19 d. buvo išrinktas SPD partijos lyderiu. Tai pirmas kartas partijos istorijoje, kai lyderis išrenkamas 100 % narių palaikymuInternetquelle |autor=cte/Reuters/AFP |url=http://www.spiegel.de/politik/deutschland/martin-schulz-mit-100-prozent-zum-parteichef-der-spd-gewaehlt-a-1139478.html |titel=Schulz mit 100 Prozent zum SPD-Parteichef gewählt |datum=2017-03-19 |werk=Spiegel Online |zugriff=2017-03-19 .

M. Schulz vedęs, turi du vaikus. Jo pomėgiai – skaitymas, istorija ir futbolas.

 Šaltiniai 

 Nuorodos 
 Oficialus puslapis 

Kategorija:Vokietijos politikai
Kategorija:Europos Parlamento nariai (Vokietija)